[Foto’s] ‘Veedief’ se planne in die wiele geryFoto: SAPD. ŉ Veedief se planne is die naweek in die wiele gery deur die samewerking van die gemeenskap en die polisie. Lt.kol. Moatshe Ngoepe, woordvoerder van die polisie, het gesê die polisie se eenheid vir veediefstal het Saterdag ŉ veediefstalsindikaat vasgetrek op Polokwaneweg ná lede van die gemeenskap vir hulle ŉ wenk gegee het oor ŉ vragmotor met gesteelde beeste. “ŉ Man (28) is in hegtenis geneem vir die besit van vermoedelik gesteelde beeste. Die 13 beeste is almal deur hul eienaars uitgeken en teruggeneem,” het Ngoepe gesê. Die verdagte sal Maandag voor die Polokwane-landdroshof verskyn. Die polisie het enigiemand met inligting oor die voorval versoek om kol. Alpheus Mokale by 082 565 6524 te bel.